Jonathan Swift (30 November 1667 – 19 Oktober 1745) iku sawijining pengarang klasik saka Nagara Irlandia kang seneng ing bab pulitik lan Agama. Nalika pisanan karangan-karangané isiné pandangan pulitik bébas ing jamané. Nanging, dhèwèké banjur dadi anggota aliran konservatif. Jonathan uga duwé akèh musuh pulitik. Pepinginané supaya bisa dadi pejabat dhuwur ing pamrintahan ora kasil.

Amarga dhèwèké akèh anggoné nyengkuyung perjuwangan bangsa Irlandia saka tulisan-tulisané kang mungsuhi kabijakan pulitik lan perdagangan bangsa Inggris, mula Jonathan didadèkaké pahlawan nasional ing Irlandia. Para pengeritik duwé penemu amarga ngalami kekecewaan, Jonathan dadi wong kang gampang nesu lan bingungan. Nanging ana uga kang nganggep Dhèwèké dadi wong kang idealis, berjuang kanggo kemerdekaan lan keadilan kanggo wong akèh.

Swift biyèn sekolah ana ing Kilkenny Grammar School (1674-82), Trinity College ing Dublin (1682-89), lan nampa gelar B.A. ing taun 1686 lan M.A. ing taun 1692.

Karyané kang misuwur ya iku Gulliver's Travels, A Modest Proposal, A Journal to Stella, The Drapier's Letters, The Battle of the Books, lan A Tale of a Tub.

Cathetan suku 

Swift, Jonathan